CELEX: 32010R0455
Language: et
Date: 2010-05-26 00:00:00
Title: Komisjoni määrus (EL) nr 455/2010, 26. mai 2010 , teatavate kaupade klassifitseerimise kohta kombineeritud nomenklatuuris

27.5.2010   
            
            
               ET
            
            
               Euroopa Liidu Teataja
            
            
               L 128/3
            
         KOMISJONI MÄÄRUS (EL) nr 455/2010,
   26. mai 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tolliinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. mai 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Aparaat, mille korpuses on vahetatav UV-valgusallikas, reflektor, katik, intensiivsuse regulaator ja katiku taimer (nn UV-laikvalgusallikas), üldmõõtmetega 311 × 160 × 227 mm. Korpus on varustatud kandesanga, juhtimisseadmete ja kinnitatava valgusjuhtmega.
                  Aparaati kasutatakse fotokeemilises protsessis (nn UV-kõvendamine) erinevate valgustundlike materjalide pinnatöötluseks ultraviolettkiirgusega ning eelkõige erinevate materjalide ja pinnakatete mittemehaaniliseks kõvendamiseks UV-valguse kontrollitava kiirguse abil.
               
               
                  8543 70 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8543, 8543 70 ja 8543 70 90 sõnastusega.
                  Klassifitseerimine rubriiki 8479 grupis 84 mujal nimetamata eriotstarbelise seadmena ei tule kõne alla, sest kõvendamine ei hõlma mehaanilist tegevust, vaid on fotokeemilise protsessi tulemus. Seega tuleb aparaat lugeda üldiseks tööstuslikuks otstarbeks ettenähtud UV-kiiritusseadmeks (vt ka HSi selgitavad märkused, rubriik 8543, neljas lõik, punkt 11).
                  Seepärast tuleb aparaat klassifitseerida CN-koodi 8543 70 90 alla grupi 85 mujal nimetamata muude elektriliste seadmete ja aparaatidena, millel on eriotstarve.